Folketing
2012-05-30

Sådan som jeg har fået oplyst, var det nul – ikke et eneste. Man gjorde ingen af de ting, som vi nu har tænkt os at gennemføre, og det håber jeg trods alt vi kan få en dialog om, når der skal forhandles skattereform, for vi tager ekstra fat på at gøre noget ved det problem. Jeg har forstået på debatten i dag, at der har vi en ven i Dansk Folkeparti, og det er jo også værd at notere sig på en dag, hvor der ellers kan falde mange knubbede ord.